Hausen im Wiesental - Alemannische Wikipedia

# Hausen im Wiesental

### Us der alemannische Wikipedia, der freie Dialäkt-Enzyklopedy

Wappe | Charte
--- | ---
Basisdate
Bundesland: | Bade-Württeberg
Regierigsbezirk: | Friburg
Region: | Hochrhi-Bodesee
Landchreis: | Lörrch

Geographischi Lag:

Koordinate: 47° 41′ N, 07° 50′ O |

47° 41′ N, 07° 50′ O

Höchi: | 404 m y. NN
Flächi: | 5,13 km²
Iiwohner: | 2402 (31. Dez. 2004)
Bevölcherigsdichti: | 468 Iiwohner je km²
Usländeradeil: | 11,2 %
Postleitzahle: | 79687-79688
Vorwahl: | 07622
Nummereschild: | LÖ
Gmeischlüssel: | 08 3 36 036
Aschrift vu dr Gmeiverwaltig: | Bahnhofstraße 9 79688 Hausen im Wiesental
Internet-Uftritt: | www.hausen-im-wiesental.de
eMail-Adress: | Gmei Huuse
Politik
Vogt: | Martin Bühler (FW)

Huuse im Wiisetal [huzə ɪm vizədɑl] isch e chleini Gmei im Wiisetal im Landchreis Lörrch. Si isch als Heimetort vom alemannische Dichter Johann Peter Hebel bekannt und wird deswege au oft Hebeldorf gnännt. Huuse hätt im Moment 2402 Iiwohner.

## [ändere] Geografie

### [ändere] Geografischi Lag

Huuse lit zmits im Wiesetal, fascht uf halbem Weg zwische Feldberg und Basel. D Gmarkung vom Ort erstreckt sich über 514 Hektar, der höchschte Punkt isch um em Tannenbühl (727 m. ü.M.). Nachbarort vo Huuse sin unter anderem Zell und Schopfe.

## [ändere] Persönlichkeite

Die wohl bekannteschti Persönlichkeit vo Huuse isch de alemannische Dichter Johann Peter Hebel. Hebel isch zwar in Basel uf d' Welt cho, hätt aber en Großteil vo sinere Chindheit in Huuse verbrocht und isch dört au vo 1766 bis 1769 uf d' Schuel gange. Zu sine Ehre wird jedes Johr am 10.Mai in Huuse s Hebelfescht gfiiret, un alli zwei Johr verleiht s' Land Bade-Württeberg dört de mit 10.000 dotierte Hebelpriis. Ußerdem verleiht d' Gmei Huuse jedes Johr d' Hebelplakette. S' Heimethuus vom Hebel, s' sognannte Hebelhuus oder Hebelhüsli, isch als Heimetmuseum iigrichtet worde. Wiiteri bekannti Persönlichkeite vo Huuse sin de August Babberger, en wichtige expressionistische Moler, wo am 8. Dezember 1885 in Huuse uf d' Welt cho isch. Ebefalls in Huuse uf d Welt cho isch de Johann Sebastian Clais, wo als Erfinder uf em Gebiet vo de Salzgwinnig bekannt worde isch.

## [ändere] Wirtschaft un Infrastruktur

### [ändere] Musik

Sit 1855 git's in Huuse d' "Hebelmusik". Ußerdem git's no zwei Kirchechör (ein katholische un ein evangelische) sowie de "Förderverein Musikschuel".

### [ändere] Verkehr

Huuse hät zämme mit Schopfe-Raitbach en Bahnhof an de S-6-Regio-Bahn vo Basel nach Zell. Ußerdem git's im Rahme vom Regio Verkehrsbund Lörrach lokali un regionali Busverbindige.

### [ändere] Bildung

Huuse het en eigene Chindergarte und e eigini Grund- und Hautpschuel.

## [ändere] Links

- Site vo de Gmei Huuse

Vun "http://als.wikipedia.org../../../h/a/u/Hausen_im_Wiesental_b809.html"

Kategori: Ort (Landkreis Lörrach)

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- Deutsch
- English
- Polski